Västmanland
**Skogbrannen i Västmanland** brøt ut 31. juli 2014 på et hugstfelt på grensen mellom Sala og Surahammar kommuner i det midtre Sverige. Det var den største skogbrannen i Sverige i nyere tid. Den sjette dagen var 15 000 hektar skog angrepet. Brannen ble klassifisert som en nasjonal katastrofe.

Brannen oppsto etter lengre tid med tørke og høye temperaturer i skogsområdet øst for Virsbo. Den tredje branndagen brant 20 km², men den femte dagen hadde brannen spredt seg til et område på 100 km² til skogsområdet øst mot Fläcksjön vest for Sätra brunn. Sterk vind, hovedsakelig fra sørøst, gjorde at brannen spredte seg hurtig.

11. august ble brannen oppgitt å være under kontroll, og 11. september ble slokningsarbeidet offisielt avsluttet.

Brannrøyk over veien sør for Västervåla, 3. august.

Slokningsarbeidet
-----------------

### 4. august

Mandag 4. august ble rundt 1 500 mennesker evakuert som følge av brannen. Røykutviklingen var stor, med nedslag over et veldig område. Fra tidlig 5. august meldte mange om brannrøyk og nedfall av sot i Nordland, først fra Skaiti i Saltdal. Helt til Bodø, 1 000 km unna, skal det har vært røyklukt fra brannen. Meteorologiske beregninger viser ved modellering at røyken spredte seg helt til Norskehavet og Barentshavet.

Verdensarvstedet Engelsbergs bruk ligger i umiddelbar nærhet til brannområdet
Fra den femte branndagen ble det satt inn 13 helikoptre som bekjempet brannen fra luften. Totalt var det satt inn rundt 100 personer i redningsarbeidet, og disse kom fra den svenske redningstjenesten i de rammede områdene, samt fra blant annet Eskilstuna, Strängnäs, Enköping, Gotland, Västerås, Rättvik og Storstockholm. I redningsarbeidet inngikk også flere private aktører, det svenske forsvaret (inklusive Svenska hemvärnet) og Helikopterflottiljen i Svenska flygvapnet), og Myndigheten för samhällsskydd och beredskap. De første dagene bisto lokale bønder med å transportere vann med sine traktorer.

### 5. august

5. august 2014 ble ytterligere 4 500 beboere bedt om å umiddelbart å evakuere fra tettstedet Norberg.

Eieren av Engelsbergs bruk, Nordstjernan AB, gikk på den sjette dagen inn med to egne helikoptre, men ble hindret av den kraftige røykutviklingen. Samme dag deltok rundt 200 personer i redningsarbeidet.

### Slokningsarbeidet avsluttet

11. august ble brannen oppgitt å være under kontroll, og 11. september ble slokningsarbeidet offisielt avsluttet.

Referanser
----------

1. 1 2  Malm, Christoffer; Wågenberg, Julia; Lidholm, Per (4. august 2014). «En person död i branden». *Aftonbladet*. Besøkt 5. august 2014.
2. 1 2  Én funnet død etter voldsom skogbrann i Sverige, nrk.no 5. august, besøkt 5. august 2014
3. ↑  Skogsbrand på kalhygge Arkivert 4. mars 2016 hos Wayback Machine. Sala Allehanda, 31. juli 2014, besøkt 5. august 2014
4. 1 2 3  «Skogsbranden». Länsstyrelsen Västmanland. Arkivert fra originalen 12. august 2014.
5. ↑  Boende i Gammelby har flytt skogsbranden, SVT 4. august 2014, besøkt 5. august 2014
6. ↑  Skogsbranden vid Öjesjön Arkivert 6. august 2014 hos Wayback Machine. 4. august 2014, besøkt 5. august 2014
7. ↑  Vattenbombare från Italien sätts in Arkivert 6. august 2014 hos Wayback Machine. 4. august 2014, besøkt 5. august 2014
8. 1 2  *Dagens Nyheter* 12. august, side 10
9. 1 2  Sveriges Radio P4 Västmanland 11. september 2014
10. ↑  – Kjenner røyklukt fra skogbrann over 100 mil unna, nrk.no, 5. august 2014, besøkt 5. august 2014
11. ↑  «Det lukter røyk her...», Langtransportert luftforurensning, NILU - Norsk institutt for luftforskning 11. august 2014. Direktelenke til Flexpart-modelleringen Arkivert 10. mars 2016 hos Wayback Machine..
12. ↑  «Världsarvet Engelsbergs bruk hotas av branden i Västmanland». Besøkt 5. august 2014.
13. ↑  Frågor och svar gällande skogsbranden Arkivert 5. august 2014 hos Wayback Machine. länstyrelsen, Västmanlands län
14. ↑  Den största skogsbranden i modern tid, Försvarsmakten
15. ↑  En person död i skogsbranden, Expressen
16. ↑  Flygplanen som ska få kontroll på elden Arkivert 8. august 2014 hos Wayback Machine. Fagerstaposten
17. ↑  Bönderna gör värdefull insats för att stoppa skogsbranden Arkivert 6. august 2014 hos Wayback Machine. vlt.se
18. ↑  Livestudio: Vi følger skogbrannen i Sverige. aftenposten.no, 5. august 2014, besøkt 5. august 2014
19. ↑  Räddningstjänsten: «Håller på att förstärka upp insatsen», Sveriges Radio

Eksterne lenker
---------------

* (en) Wildfire in Västmanland 2014 – kategori av bilder, video eller lyd på Commons Rediger på Wikidata
* Länsstyrelsen i Västmanlands län: Skogsbranden (informasjonsside med regelmessige situasjonsrapporter)